РЕГЛАМЕНТ (ЕО) № 1470/2007 НА КОМИСИЯТА
от 13 декември 2007 година
за изменение на Регламент (ЕИО) № 1859/82 относно избора на отчетни стопанства с цел определяне на доходите на земеделските стопанства
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент № 79/65/ЕИО на Съвета от 15 юни 1965 г. за създаване на система за събиране на счетоводна информация за доходите и икономическата дейност на земеделските стопанства в Европейската икономическа общност (1), и по-специално член 4, параграф 4 от него,
като има предвид, че:
(1)
В приложение I към Регламент (ЕИО) № 1859/82 на Комисията (2) се определя броят на отчетните стопанства по райони.
(2)
Предвид промените в италианските земеделски структури и използването на подобрени статистически методологии за определяне на броя на стопанствата, които да бъдат избрани по райони, тип земеделие и клас икономически размер на стопанството, броят на отчетните стопанства по райони в Италия трябва да бъде променен, така че извадката да представя възможно най-добре всички видове земеделски стопанства, намиращи се в полето на наблюдение.
(3)
Предвид промените в земеделските структури на Полша и използването на увеличен брой видове земеделие, използвани за стратификация на полето на наблюдение, броят на отчетните стопанства по райони в Полша трябва да бъде променен, така че извадката да представя възможно най-добре всички видове земеделски стопанства, намиращи се в полето на наблюдение.
(4)
След сливането на районите „Entre Douro e Minho e Beira Litoral“ и „Trás-os-montes e Beira Interior“ в един район „Norte e Centro“ по силата на Регламент (ЕО) № 1469/2007 от 13 декември 2007 г. за изменение на приложението към Регламент № 79/65/ЕИО на Съвета по отношение на списъка на районите (3) броят на отчетните стопанства по райони в Португалия следва да бъде променен.
(5)
Регламент (ЕИО) № 1859/82 следва да бъде съответно изменен.
(6)
Мерките, предвидени в настоящия регламент, са в съответствие със становището на Комитета на Общността за Системата за земеделска счетоводна информация,
ПРИЕ НАСТОЯЩИЯ РЕГЛАМЕНТ:
Член 1
Приложение I към Регламент (ЕИО) № 1859/82 се изменя в съответствие с приложението към настоящия регламент.
Член 2
Настоящият регламент влиза в сила на седмия ден след датата на публикуването му в Официален вестник на Европейския съюз.
Той се прилага от счетоводната 2008 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 13 декември 2007 година.